Berjaflot kapell og gravplass

Berjaflot gravplass er en gravlund i Ullensvang kommune i Vestland fylke, litt nordvest for Odda by. Gravplassen ble anlagt fordi kirkegården rundt Odda kirke etter hvert ble for liten.

Gravplassen ble tatt i bruk i 1932. Gravkapellet ble tegnet av Torgeir Alvsaker og oppført i 1934, et årstall som er å finne på portalen inn til gravplassområdet. Et krematorium etter tegninger av Alvsaker og Vaardal-Lunde ble oppført på nordvestsiden av kapellet i 1958. Krematoriet er det eneste i Hordaland utenfor Bergen og kremerer også for en rekke andre kommuner, også utenfor Vestland fylke. I 2016 ble det utført 236 kremasjoner. Dette er over den grensen på 200 som krematoriet har tillatelse til, og det søkes årlig om dispensasjon for å utføre inntil 250 kremasjoner i året.

Referanser

Litteratur 
 Anne Marta Hoff: Odda kyrkje og Berjaflot kapell i «Norges kirker»

Eksterne lenker 
 Gravsøk på Berjaflot gravplass
 Kart overBerjaflotgravplass (Allslekt.org)

Gravlunder i Vestland
Byggverk i Ullensvang
Byggverk tegnet av Torgeir Alvsaker
Einar Vaardal-Lunde